લખનૌ, 22 ઑક્ટોબરઃ રાજકારણ અને વિવાદાસ્પદ નિવેદનોને ચોળી-દામનનો સાથ જોવા મળી રહ્યો છે. સાંસદ જેવા જવાબદારીભર્યા પદ પર બેસેલા બસપાના નેતાએ એક એવું નિવેદન કર્યું છે કે જેને સાંભળીને તમે ચોકી જશો. ઉત્તર પ્રદેશના મુઝફ્ફરનગરમાં બસપા સાંસદ રાજપાલ સૈનીનું કહેવું છે કે છોકરીઓને મોબાઇલ આપવો જોઇએ નહીં. આ પાછળ તર્ક જણાવતા રાજપાલ સૈનાએ કહ્યું કે મોબાઇલ આપવાથી છોકરીએ ભાગી જાય છે. આ ગેરજવાબદારીભર્યું અને વિવાદાસ્પદ નિવેદન બાદ રાજકારણમાં ગરમાવો આવી ગયો છે અને ચારેકોરથી રાજપાલ સૈનીની ટીકાઓ થઇ રહી છે.